๒

  บันทึกรายงานการประชุม
สภาเทศบาลตำบลหนองพ้อ สมัยวิสามัญ สมัยที่ 1 ประจำปี พ.ศ. 2567 (ครั้งที่ 1)
วันที่ 2 เมษายน  2567 เวลา 09.30 น.
ณ ห้องประชุมสภาเทศบาลตำบลหนองพ้อ
ผู้มาประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายกมล   ฉิมรักษ์
	ประธานสภาเทศบาล
	กมล  ฉิมรักษ์
	

	2
	นายสมเกียรติ  เกื้อชู
	รองประธานสภา
	สมเกียรติ  เกื้อชู
	

	3
	นายทวี  แสงปาน
	สมาชิกสภาเขต 1
	ทวี  แสงปาน
	

	4
	นายอุทัย  ศิริรัตน์
	สมาชิกสภาเขต 1
	อุทัย  ศิริรัตน์
	

	5
	นายไพจิตร  ฉิมรักษ์
	สมาชิกสภาเขต 1
	ไพจิตร  ฉิมรักษ์
	

	6
	นายอุทัย  บุตรดาซุย
	สมาชิกสภาเขต 1
	อุทัย บุตรดาซุย
	

	7
	นายบุญเลิศ  สงคง
	สมาชิกสภาเขต 1
	บุญเลิศ  สงคง
	

	8
	ร.ต.สมหมาย  หนูเมฆ
	สมาชิกสภาเขต 2
	สมหมาย หนูเมฆ
	

	9
	นายวิเชียร  บัวเนียม
	สมาชิกสภาเขต 2
	วิเชียร  บัวเนียม
	

	10
	นายปรีชา ชาญเมธี
	สมาชิกสภาเขต 2
	ปรีชา ชาญเมธี
	

	11
	นายศุภชัย  ชูเนียม
	สมาชิกสภาเขต 2
	ศุภชัย  ชูเนียม
	

	12
	นายวีรวัฒน์ คงพรม
	สมาชิกสภาเขต 2
	วีรวัฒน์ คงพรม
	

	13
	นายกฤษกร  บุษบงก์
	เลขานุการสภาฯ
	กฤษกร  บุษบงก์
	



ผู้ไม่มาประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	-
	-
	-
	-
	

	
	
	
	
	



ผู้เข้าร่วมประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายไตรศักดิ์  รักใหม่
	นายกเทศมนตรีฯ
	ไตรศักดิ์  รักใหม่
	

	2
	นายสมศักดิ์  เกตุด้วง
	รองนายกเทศมนตรีฯ
	สมศักดิ์ เกตุด้วง
	

	3
	นางรุจิรา  กลับแป้น
	รองปลัดเทศบาล
	รุจิรา  กลับแป้น
	

	4
	นางญานิศา คงเทพ
	ผู้อำนวยการกองคลัง
	ญานิศา คงเทพ
	

	5
	นายจำนงค์  ยศชู
	หัวหน้าสำนักปลัดเทศบาล
	จำนงค์  ยศชู
	

	6
	น.ส.พันธุ์ทิพย์ ทองเดช
	นายช่างเขียนแบบอาวุโสฯ
	พันธุ์ทิพย์  ทองเดช
	

	7
	นางจันทร์สุดา  ฉิมรักษ์
	นักจัดการงานทั่วไป
	จันทร์สุดา  ฉิมรักษ์
	







เริ่มประชุม เวลา 09.30 น.
เลขานุการสภาฯ	เรียนประธานสภา สมาชิกสภา และผู้เข้าร่วมประชุมทุกท่านครับ สำหรับวันนี้จากการตรวจสอบรายชื่อที่ได้ลงลายมือชื่อในสมุดบันทึกรายงานการประชุมและสมาชิกสภาที่เข้าประชุม ถูกต้องและครบองค์ประชุมนะครับ ก็ขอเชิญประธานสภาจุดธูปเทียนบูชาพระรัตนตรัยครับ
เลขานุการสภาฯ	ครับ ขอเชิญท่านประธานสภาดำเนินการตามระเบียบวาระการประชุมครับ 
ประธานสภา	เรียนสมาชิกสภาทุกท่านครับ ฝ่ายบริหาร เจ้าหน้าที่ ผู้เข้าร่วมประชุมทุกท่านครับ ระเบียบวาระการประชุมสภาเทศบาลตำบลหนองพ้อ สมัยวิสามัญ สมัยที่ 1 ครั้งที่ 1/2567 วันที่ 2 เมษายน พ.ศ.2567 เวลา 09.30 น. ณ ห้องประชุมสภาเทศบาลตำบลหนองพ้อ 
ระเบียบวาระที่ 1		เรื่องที่ประธานแจ้งที่ประชุมทราบ
ประธานสภา	ประกาศเทศบาลตำบลหนองพ้อ เรื่อง แผนพัฒนาท้องถิ่น (พ.ศ.๒๕๖6 –๒๕70) แก้ไข ครั้งที่ 2/2567 ด้วยเทศบาลตำบลหนองพ้อ ได้จัดทำแผนพัฒนาท้องถิ่น (พ.ศ.๒๕๖6 – ๒๕70) แก้ไข ครั้งที่ 2/2567 ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และที่แก้ไขเพิ่มเติมถึง (ฉบับที่ 3 ) พ.ศ.2561 โดยได้รับความเห็นชอบจากผู้บริหารท้องถิ่นแล้ว นั้น 	อาศัยอำนาจตามความใน ข้อ 21 แห่งระเบียบกระทรวงมหาดไทย ว่าด้วยการจัดทำแผนขององค์กรปกครองส่วนท้องถิ่น  พ.ศ.๒๕๔๘ และที่แก้ไขเพิ่มเติมถึง (ฉบับที่ 3 ) พ.ศ.2561 จึงประกาศใช้แผนพัฒนาท้องถิ่น (พ.ศ.๒๕๖6 – ๒๕70)  แก้ไข ครั้งที่ 2/2567 เพื่อใช้เป็นแนวทางในการพัฒนาในปีงบประมาณ พ.ศ.๒๕๖6 – ๒๕70 ต่อไป รายละเอียดตามเอกสารที่แนบมาพร้อมนี้ จึงประกาศให้ทราบโดยทั่วกัน ประกาศ ณ วันที่      25 มีนาคม พ.ศ.๒๕๖7
ที่ประชุม	รับทราบ
ระเบียบวาระที่ 2	เรื่องรับรองรายงานการประชุม
	-การประชุมสภาเทศบาลสมัยสามัญ สมัยที่ 1 ครั้งที่ 1/2567 เมื่อวันที่ 27 กุมภาพันธ์ 2567
เลขานุการสภา	เรียนประธานสภา ตามที่ท่านประธานสภาแจ้งที่ประชุมทราบเรื่องระเบียบวาระที่ 2 รับรองรายงานการประชุมครั้งที่ผ่านมา เทศบาลตำบลหนองพ้อได้ประชุมสมัยสามัญ สมัยที่ 1 ครั้งที่ 1/2567 เมื่อวันที่ 27 กุมภาพันธ์ 2567 เวลา 09.30 น. ณ ห้องประชุมสภาเทศบาลตำบลหนองพ้อ สมาชิกผู้เข้าประชุมก็มี 12 ท่าน มีผู้เข้าร่วมประชุม จำนวน 9 ท่าน สมาชิกตรวจสอบแล้วถูกต้องน่ะครับ ในส่วนของระเบียบวาระที่ 1 มีการแนะนำตัวของข้าราชการและประกาศใช้แผนพัฒนาในเรื่องของการแก้ไขเปลี่ยนแปลง ครั้งที่ 1                 ครั้งที่ 2 น่ะครับ ในส่วนระเบียบวาระที่ 2  มีการรับรองรายงานการประชุมสภาสมัยสามัญ สมัยที่ 4 ครั้งที่ 1/2566 เมื่อวันที่ 13 ธันวาคม 2566 ระเบียบวาระที่ 3 เรื่องกระทู้ถาม ไม่มี ระเบียบวาระที่ 4 เรื่องที่คณะกรรมการสภาท้องถิ่นตั้งขึ้นพิจารณาแล้วเสร็จ ไม่มีน่ะครับ ระเบียบวาระที่ 5 เรื่องกำหนดสมัยประชุมประจำปี พ.ศ.2567 และสมัยแรกของปีถัดไปดังนี้ครับ
	สมัยที่สอง วันที่ 1 มิถุนายน 2567 – 30 มิถุนายน 2567
	สมัยที่สาม วันที่ 10 สิงหาคม 2567 – 8 กันยายน 2567
	สมัยที่สี่ วันที่ 16 พฤศจิกายน 2567 – 15 ธันวาคม 2567
	สมัยแรกของปีถัดไป วันที่ 1 กุมภาพันธ์ 2568 – 2 มีนาคม 2568
	เรื่องที่สอง เรื่องการโอนงบประมาณรายจ่ายประจำปีงบประมาณ พ.ศ.2567 ของกองคลัง และระเบียบวาระที่ 6 เรื่องอื่นๆ นะครับ ญัตติรายงานผลการติดตามและประเมินผลแผนพัฒนา ประจำปีงบประมาณ พ.ศ.2566 และก็เรื่องที่สมาชิกได้เสนอความเดือดร้อนของชาวบ้านในพื้นที่ ตามเอกสารที่ได้แจกให้กับท่านน่ะครับ ถ้ามีการแก้ไขหรือมีอะไรไม่ถูกต้องก็เสนอแก้ไขในที่ประชุมได้น่ะครับ
ประธานสภา	ครับ สมาชิกสภาท่านใดมีใครจะขอแก้ไขบ้างครับ เชิญครับ ไม่มีน่ะครับ สมาชิกสภาท่านใดเห็นชอบรับรองรายงานการประชุมสภาเทศบาล สมัยสามัญ สมัยที่ 1 ครั้งที่ 1/2567 เมื่อวันที่ 27  กุมภาพันธ์ 2567 โปรดยกมือครับ 
มติที่ประชุม	รับรองรายงานการประชุมสภาเทศบาล สมัยสามัญ สมัยที่ 1 ครั้งที่ 1/2567 เป็นเอกฉันท์   
ระเบียบวาระที่ 3	เรื่องกระทู้ถาม
-ไม่มี
ระเบียบวาระที่ 4		เรื่องที่คณะกรรมการสภาท้องถิ่นตั้งขึ้นพิจารณาแล้วเสร็จ
				-ไม่มี
ระเบียบวาระที่ 5		เรื่องที่เสนอใหม่
ประธานสภา	5.1 ญัตติขอใช้จ่ายเงินสะสมประจำปีงบประมาณ พ.ศ.2567 เชิญผู้เสนอญัตติครับ
นายกเทศมนตรี	เรียนประธานสภาเทศบาลตำบลหนองพ้อที่เคารพ สมาชิกสภาเทศบาลตำบลหนองพ้อทุกท่าน ฝ่ายบริหารและข้าราชการทุกท่านครับ ข้าพเจ้านายไตรศักดิ์  รักใหม่ นายกเทศมนตรีตำบลหนองพ้อ ขอเสนอญัตติจ่ายขาดเงินสะสมประจำปี พ.ศ.2567 โดยมีหลักการและเหตุผลดังนี้

หลักการ
	ตามระเบียบกระทรวงมหาดไทยว่าด้วยวิธีการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.2566 หมวด 8 เงินสะสม ข้อ 97 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้
(1)ให้กระทำได้เฉพาะภารกิจซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเป็นค่าครุภัณฑ์ ค่าที่ดินและสิ่งก่อสร้าง (2) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว
					เหตุผล
	ตามที่สมาชิกสภาเทศบาลตำบลหนองพ้อ ได้นำเสนอปัญหาความเดือดร้อนของประชาชนในพื้นที่ และคัดเลือกโครงการต่างๆ เพื่อให้ความช่วยเหลือราษฎรที่ได้รับความเดือดร้อนจากอุทกภัยตลิ่งพังใกล้บ้านเรือน (แนวคลองท่าแนะ) ระบบน้ำประปา และถนนในการสัญจรเพื่อลำเลียงผลผลิตสู่ตลาด จึงมีความจำเป็นต้องเสนอต่อสภาฯ เพื่อขออนุมัติจ่ายขาดเงินสะสม ประจำปี 2567 เพื่อตั้งจ่ายเงินโครงการต่างๆ จำนวน 10 โครงการ (ตามรายละเอียดแนบ) โดยมีรายละเอียด ดังนี้
	แผนงานอุตสาหกรรมและการโยธา งานก่อสร้าง งบลงทุน ค่าที่ดินและสิ่งก่อสร้าง ประเภท ค่าก่อสร้างสิ่งค่าสาธารณูปการ 
 		1. โครงการซ่อมแซมคันคลองท่าแนะ หมู่ที่ 7 ตั้งไว้ 466,000 บาท 
- เพื่อจ่ายเป็นค่าซ่อมแซมคันคลองท่าแนะ หมู่ที่ 7 ช่วงที่ 1 โดยใช้เสาเข็มไม้ขนาด  Ø 4-5 นิ้ว ยาว 5.00 เมตร จำนวน 2 แถว @ 0.10-0.25 เมตร ขนาดยาว 40.00 เมตร สูง 3.00 เมตร ช่วงที่ 2 โดยใช้เสาเข็มไม้ขนาด Ø 4-5 นิ้ว ยาว 5.00 เมตร จำนวน 2 แถว @ 0.10-0.25 เมตร ขนาดยาว 32.00 เมตร สูง 3.00 เมตร พร้อมติดตั้งป้ายโครงการจำนวน 1 ป้าย รายละเอียดตามแบบแปลนเทศบาลตำบลหนองพ้อกำหนด 
- ไม่ปรากฏในแผนพัฒนาท้องถิ่น เนื่องจากเป็นกรณีจำเป็นเร่งด่วนเขตพื้นที่อุทกภัย ปี 2566 และตามหนังสือด่วนที่สุด ที่ มท 0810.3/ว3867 ลงวันที่ 6 กรกฎาคม 2564 เรื่องแนวทางการดำเนินการตามแผนพัฒนาท้องถิ่นขององค์กรปกครองส่วนท้องถิ่น (6) กรณีเกิดสาธารณภัย ภัยทางอากาศ การก่อวินาศกรรม ตามพระราชบัญญัติป้องกันและบรรเทาสาธารณภัย พ.ศ. 2550 หรือกรณีการดำเนินการป้องกันเหตุที่จะเกิด ตามพระราชบัญญัติโรคติดต่อ พ.ศ. 2558 และเหตุฉุกเฉินที่ไม่สามารถป้องกันได้ หรือมีเหตุจำเป็นเร่งด่วน หากไม่ดำเนินการแก้ไขจะก่อให้เกิดความเสียหายต่อราชการหรือประชาชน โครงการดังกล่าวองค์กรปกครองส่วนท้องถิ่นไม่ต้องจัดทำแผนพัฒนาท้องถิ่น


แผนงานพาณิชย์ งานกิจการประปา งบลงทุน ค่าครุภัณฑ์ ประเภท             ค่าก่อสร้างสิ่งค่าสาธารณูปโภค 
				2. โครงการเปลี่ยนหอถังประปา หมู่ที่ 8 ตั้งไว้ 325,000 บาท 
- เพื่อจ่ายเป็นค่าเปลี่ยนหอถังประปา หมู่ที่ 8 โดยเปลี่ยนหอถังประปา ขนาด 20 ลบ.ม. สูง 20 เมตร พร้อมอุปกรณ์จนแล้วเสร็จสามารถจ่ายน้ำประปาได้ พร้อมติดตั้งป้ายโครงการจำนวน 1 ป้าย รายละเอียดตามแบบแปลนเทศบาลตำบลหนองพ้อกำหนด 
- ไม่ปรากฏในแผนพัฒนาท้องถิ่น เนื่องจากเป็นกรณีจำเป็นเร่งด่วน เนื่องด้วย หอถังประปาเดิมมีสนิม รอยผุรั่ว หลายจุด หากมีการซ่อมแซมจะไม่คุ้มค่า และเพื่อเป็นการให้ประชาชนได้ใช้น้ำประปา ที่มีคุณภาพ และมีการให้บริการอย่างทั่วถึง  ไม่กระทบกับสุขภาพของผู้ที่อุปโภคบริโภค และตามหนังสือด่วนที่สุด ที่ มท 0810.3/ว3867 ลงวันที่ 6 กรกฎาคม 2564 เรื่องแนวทางการดำเนินการตามแผนพัฒนาท้องถิ่นขององค์กรปกครองส่วนท้องถิ่น (6 ) กรณีเกิดสาธารณภัย ภัยทางอากาศ การก่อวินาศกรรม ตามพระราชบัญญัติป้องกันและบรรเทาสาธารณภัย พ.ศ. 2550 หรือกรณีการดำเนินการป้องกันเหตุที่จะเกิด ตามพระราชบัญญัติโรคติดต่อ พ.ศ. 2558 และเหตุฉุกเฉินที่ไม่สามารถป้องกันได้หรือมีเหตุจำเป็นเร่งด่วน หากไม่ดำเนินการแก้ไขจะก่อให้เกิดความเสียหายต่อราชการหรือประชาชน โครงการดังกล่าวองค์กรปกครองส่วนท้องถิ่นไม่ต้องจัดทำแผนพัฒนาท้องถิ่น
แผนงานอุตสาหกรรมและการโยธา งานก่อสร้าง งบลงทุน ค่าที่ดินและสิ่งก่อสร้าง ประเภท ค่าก่อสร้างสิ่งค่าสาธารณูปการ 
 3. โครงการก่อสร้างถนน คสล.สายมาบยอม-ห้วยกอ หมู่ที่1 ตั้งไว้  700,000  บาท
- เพื่อจ่ายเป็นค่าก่อสร้างถนน คสล.สายมาบยอม-ห้วยกอ หมู่ที่ 1 ขนาดกว้าง 4.00 เมตร ยาว 108 เมตร หนา 0.15 เมตร (หรือมีพื้นที่ไม่น้อยกว่า 432 ตร.ม.) พร้อมวางท่อสี่เหลี่ยมสำเร็จรูป มอก. 1166 ขนาด Ø 1.80 x 1.80 เมตร จำนวน 2 แถวๆละ 7 ท่อน ไหล่ทางวัสดุคัดเลือกข้างละ 0.50 เมตรพร้อมติดตั้งป้ายโครงการจำนวน 1 ป้าย รายละเอียดตามแบบแปลนเทศบาลตำบลหนองพ้อกำหนด 
- เป็นไปตาม พรบ. เทศบาล พ.ศ. 2496 มาตรา 50 (2) ให้มีและบำรุงทางบกและทางน้ำ
- เป็นไปตามแผนพัฒนาท้องถิ่น (พ.ศ. 2566-2570) เปลี่ยนแปลง ครั้งที่ 1 และที่แก้ไข ครั้งที่ 1/2566 หน้าที่ 4
แผนงานอุตสาหกรรมและการโยธา งานก่อสร้าง งบลงทุน ค่าที่ดินและสิ่งก่อสร้าง ประเภท ค่าก่อสร้างสิ่งค่าสาธารณูปการ   		
 4. โครงการก่อสร้างถนน คสล. สายวงแหวนรอบนอก หมู่ที่ 2 ตั้งไว้ 498,000 บาท
- เพื่อจ่ายเป็นค่าก่อสร้างถนน คสล. สายวงแหวนรอบนอก หมู่ที่ 2 ขนาดกว้าง 4.00 เมตร ยาว 164.50 เมตร หนา 0.15 เมตร (หรือมีพื้นที่ไม่น้อยกว่า 685 ตร.ม.) ไหล่ทางวัสดุคัดเลือกข้างละ 0.25 เมตร พร้อมติดตั้งป้ายโครงการจำนวน 1 ป้าย รายละเอียดตามแบบแปลนเทศบาลตำบลหนองพ้อกำหนด                                                                                                        
- เป็นไปตาม พรบ. เทศบาล พ.ศ. 2496 มาตรา 50 (2) ให้มีและบำรุงทางบกและทางน้ำ 
- เป็นไปตามแผนพัฒนาท้องถิ่น (พ.ศ. 2566-2570) หน้าที่ 53 และที่แก้ไข              ครั้งที่ 1/2566 
ต่อไป ขอมอบหมายให้รองสมศักดิ์ เกตุด้วง เป็นผู้อ่านรายละเอียดญัตติ หน้าที่ 3 - 4 ต่อ ครับ
รองนายกเทศมนตรี	เรียนประธานสภาที่เคารพ สมาชิกสภาผู้ทรงเกียรติทุกท่าน ตลอดจนข้าราชการและผู้เข้าร่วมประชุมทุกท่าน กระผม นายสมศักดิ์ เกตุด้วง รองนายกเทศมนตรีตำบลหนองพ้อ ขอเสนอญัตติ ดังนี้
แผนงานอุตสาหกรรมและการโยธา งานก่อสร้าง งบลงทุน ค่าที่ดินและสิ่งก่อสร้าง ประเภท ค่าก่อสร้างสิ่งค่าสาธารณูปการ 
5. โครงการก่อสร้างถนน คสล. สายวงเวียน (ป่าช้าเก่า) หมู่ที่ 2 ตั้งไว้ 242,000 บาท
- เพื่อจ่ายเป็นค่าก่อสร้างถนน คสล. สายวงเวียน (ป่าช้าเก่า) หมู่ที่ 2 ขนาดกว้าง 4.00 เมตร ยาว 72.50 เมตร หนา 0.15 เมตร  (หรือมีพื้นที่ไม่น้อยกว่า 290 ตร.ม.) ไหล่ทางวัสดุคัดเลือกข้างละ 0.50 เมตร พร้อมติดตั้งป้ายโครงการจำนวน 1 ป้าย รายละเอียดตามแบบแปลนเทศบาลตำบลหนองพ้อกำหนด
- เป็นไปตาม พรบ. เทศบาล พ.ศ. 2496 มาตรา 50 (2) ให้มีและบำรุงทางบกและทางน้ำ
- เป็นไปตามแผนพัฒนาท้องถิ่น พ.ศ. (2566-2570) หน้าที่ 52  และที่แก้ไข             ครั้งที่ 1/2566
แผนงานอุตสาหกรรมและการโยธา งานก่อสร้าง งบลงทุน ค่าที่ดินและสิ่งก่อสร้าง ประเภท ค่าก่อสร้างสิ่งค่าสาธารณูปการ 
6. โครงการก่อสร้างถนน คสล. สายท่าพลับ-ชายควน หมู่ที่ 3 ตั้งไว้ 345,000 บาท
- เพื่อจ่ายเป็นค่าก่อสร้างถนน คสล. สายท่าพลับ-ชายควน หมู่ที่ 3 ขนาดกว้าง 3.00 เมตร ยาว 156.00 เมตร หนา 0.15 เมตร (หรือมีพื้นที่ไม่น้อยกว่า 468 ตร.ม.) ไหล่ทางวัสดุคัดเลือกข้างละ 0.50 เมตร พร้อมติดตั้งป้ายโครงการจำนวน 1 ป้าย รายละเอียดตามแบบแปลนเทศบาลตำบลหนองพ้อกำหนด 
- เป็นไปตาม พรบ. เทศบาล พ.ศ. 2496 มาตรา 50 (2) ให้มีและบำรุงทางบกและทางน้ำ
- เป็นไปตามแผนพัฒนาท้องถิ่น (พ.ศ. 2566-2570) หน้าที่ 54 และที่แก้ไขครั้งที่ 1/2566 
แผนงานอุตสาหกรรมและการโยธา งานก่อสร้าง งบลงทุน ค่าที่ดินและสิ่งก่อสร้าง ประเภท ค่าก่อสร้างสิ่งค่าสาธารณูปการ

 
		7. โครงการก่อสร้างถนน คสล. สายเศียรอุทิศ หมู่ที่ 4 ตั้งไว้ 163,000 บาท
- เพื่อจ่ายเป็นค่าก่อสร้างถนน คสล. สายเศียรอุทิศ หมู่ที่ 4 ขนาดกว้าง 3.50 เมตร ยาว 65.00 เมตร หนา 0.15 เมตร  (หรือมีพื้นที่ไม่น้อยกว่า 227.50 ตร.ม.) ไหล่ทางวัสดุคัดเลือกข้างละ 0.25 เมตร พร้อมติดตั้งป้ายโครงการจำนวน 1 ป้าย รายละเอียดตามแบบแปลนเทศบาลตำบลหนองพ้อกำหนด
- เป็นไปตาม พรบ. เทศบาล พ.ศ. 2496 มาตรา 50 (2) ให้มีและบำรุงทางบกและทางน้ำ
- เป็นไปตามแผนพัฒนาท้องถิ่น (พ.ศ. 2566-2570) เปลี่ยนแปลงครั้งที่ 1 หน้าที่ 7 
แผนงานอุตสาหกรรมและการโยธา งานก่อสร้าง งบลงทุน ค่าที่ดินและสิ่งก่อสร้าง ประเภท ค่าก่อสร้างสิ่งค่าสาธารณูปการ                               
8. โครงการก่อสร้างถนนหินคลุกสายหัวโชน-หอประชุม หมู่ที่ 6 ตั้งไว้ 443,000 บาท
		- เพื่อจ่ายเป็นค่าก่อสร้างถนนหินคลุกสายหัวโชน-หอประชุม หมู่ที่ 6 ขนาดกว้าง         
3.00 เมตร ยาว 1,764.00 เมตร หนา 0.10 เมตร พร้อมติดตั้งป้ายโครงการจำนวน 1 ป้าย รายละเอียดตามแบบแปลนเทศบาลตำบลหนองพ้อกำหนด 
- เป็นไปตาม พรบ. เทศบาล พ.ศ. 2496 มาตรา 50 (2) ให้มีและบำรุงทางบกและทางน้ำ
		- เป็นไปตามแผนพัฒนาท้องถิ่น (พ.ศ. 2566-2570) แก้ไขครั้งที่ 2/2567  
แผนงานอุตสาหกรรมและการโยธา งานก่อสร้าง งบลงทุน ค่าที่ดินและสิ่งก่อสร้าง ประเภท ค่าก่อสร้างสิ่งค่าสาธารณูปการ 
9. โครงการก่อสร้างถนน คสล.พร้อมคูระบายน้ำทางเข้าศาลาหมู่ที่ 7 ตั้งไว้ 378,000 บาท 
- เพื่อจ่ายเป็นค่าก่อสร้างถนน คสล. ขนาดกว้าง 4.00 เมตร ยาว 54.00 เมตร และวางท่อระบายน้ำ คสล. ขนาด 0.40 x 1.00 เมตร พร้อมบ่อพัก คสล. หมู่ที่ 7 พร้อมติดตั้งป้ายโครงการ จำนวน 1 ป้าย รายละเอียดตามแบบแปลนเทศบาลตำบลหนองพ้อกำหนด 
- เป็นไปตาม พรบ. เทศบาล พ.ศ. 2496 มาตรา 50 (2) ให้มีและบำรุงทางบกและทางน้ำ 
- เป็นไปตามแผนพัฒนาท้องถิ่น (พ.ศ. 2566-2570) แก้ไขครั้งที่ 2/2567 แผนงานอุตสาหกรรมและการโยธา งานก่อสร้าง งบลงทุน ค่าที่ดินและสิ่งก่อสร้าง ประเภท ค่าก่อสร้างสิ่งค่าสาธารณูปการ 
10. โครงการก่อสร้างถนน คสล. สายซอยประดับอุทิศ หมู่ที่ 7 ตั้งไว้ 144,000 บาท 
- เพื่อจ่ายเป็นค่าก่อสร้างถนน คสล. สายซอยประดับอุทิศ ช่วงที่ 1 ขนาดกว้าง 2.30 เมตร ยาว 28.00 เมตร หนา 0.15 เมตร ช่วงที่ 2 ขนาดกว้าง 2.80 เมตร ยาว 48.00 เมตร หนา 0.15 เมตร (หรือมีพื้นที่ไม่น้อยกว่า 198.80 ตร.ม.) ไหล่ทางวัสดุคัดเลือกช่วงที่ 2 ข้างละ 0.25 เมตร พร้อมติดตั้งป้ายโครงการ จำนวน 1 ป้าย รายละเอียดตามแบบแปลนเทศบาลตำบลหนองพ้อกำหนด
- เป็นไปตาม พรบ. เทศบาล พ.ศ. 2496 มาตรา 50 (2) ให้มีและบำรุงทางบกและทางน้ำ 
		- เป็นไปตามแผนพัฒนาท้องถิ่น (พ.ศ. 2566-2570) แก้ไขครั้งที่ 2/2567  
รวมจ่ายขาดเงินสะสมทั้งสิ้น 3,704,000 บาท (เงินสามล้านเจ็ดแสนสี่พันบาทถ้วน)
ดังนั้น ข้าพเจ้าจึงได้เสนอญัตติเพื่อขออนุมัติจ่ายขาดเงินสะสม ประจำปี พ.ศ.  2567 ในครั้งนี้ เพื่อให้สภาเทศบาลตำบลหนองพ้อพิจารณา         		         
จึงเรียนมาเพื่อโปรดนำเสนอต่อที่ประชุมสภาเทศบาลตำบลหนองพ้อ เพื่อพิจารณาต่อไป
ประธานสภา	ครับ ขอบคุณครับ เชิญท่านวิเชียร  บัวเนียม ครับ
วิเชียร  บัวเนียม	เรียนท่านประธานสภา ท่านนายกเทศมนตรี เพื่อนสมาชิกผู้ทรงเกียรติทุกท่าน ครับ ผมวิเชียร บัวเนียม สมาชิกสภาเทศบาลตำบลหนองพ้อ เขต 2 ท่านประธานครับ ผมขออนุญาตให้ทางฝ่ายการเงินชี้แจงรายละเอียดเพิ่มเติมในเรื่องของงบประมาณว่าเราสามารถใช้จ่ายได้เท่าไรครับ
ประธานสภา	ครับ เชิญผู้อำนวยการกองคลังครับ
ผู้อำนวยการกองคลัง	เรียนท่านประธานสภาที่เคารพ ท่านนายกเทศมนตรีตำบลหนองพ้อ คณะผู้บริหาร สมาชิกสภาและผู้เข้าร่วมประชุมทุกท่าน ดิฉันนางญาณิศา  คงเทพ ตำแหน่งผู้อำนวยการกองคลัง อาศัยอำนาจตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2563 ข้อ 33 ระเบียบกำหนดให้หัวหน้าหน่วยงานคลังโดยให้มีอำนาจหน้าที่ควบคุมการรับและการเบิกจ่ายเงิน จึงขอรายงานยอดเงินสะสมที่สามารถนำไปใช้จ่ายได้ดังนี้  เมื่อวันที่ 2 เมษายน พ.ศ.2567 มีเงินสะสมคงเหลือตามบัญชีเงินฝากธนาคารที่สามารถนำไปใช้จ่ายได้ จำนวน 4,150,436.41 ทั้งนี้ในการใช้จ่ายเงินสะสมดังกล่าวมีระเบียบกฎหมายซึ่งต้องถือปฏิบัติอยู่ ดังนี้
	1.พระราชบัญญัติวินัยการเงินการคลัง พ.ศ.2561 ในมาตรา 37 หน่วยงานของรัฐจะก่อหนี้ผูกพันหรือจ่ายเงินได้ก็แต่โดยอาศัยอํานาจที่มีอยู่ ตามกฎหมาย การก่อหนี้ผูกพันและการใช้จ่ายเงินของหน่วยงานของรัฐในการปฏิบัติหน้าที่หรือการดําเนินงาน ต้องเป็นไปอย่างโปร่งใส คุ้มค่าและประหยัด โดยพิจารณาเป้าหมาย ประโยชน์ที่ได้รับ ผลสัมฤทธิ์ และ ประสิทธิภาพของหน่วยงานของรัฐ และต้องเป็นไปตามรายการและวงเงินงบประมาณรายจ่ายของหน่วยงานของรัฐนั้นด้วย และตามมาตรา 65 การจัดทํางบประมาณ การใช้จ่าย การก่อหนี้ผูกพัน และการบริหารทรัพย์สิน ขององค์กรปกครองส่วนท้องถิ่นต้องทําอย่างโปร่งใสและตรวจสอบได้ โดยต้องพิจารณาผลสัมฤทธิ์ ความคุ้มค่า ความประหยัด และภาระทางการคลังที่จะเกิดขึ้นในอนาคตด้วย
	2. ระเบียบกระทรวงมหาดไทยว่าด้วยวิธีการงบประมาณ พ.ศ.2563 ข้อ 33  ให้ผู้บริหารท้องถิ่น และเจ้าหน้าที่งบประมาณรับผิดชอบร่วมกันในการควบคุม งบประมาณรายจ่ายและเงินนอกงบประมาณ เพื่อปฏิบัติการให้เป็นไปตามกฎหมาย ระเบียบ ข้อบังคับ คำสั่งหรือหนังสือสั่งการของกระทรวงมหาดไทย โดยมีหัวหน้าหน่วยงานคลังเป็นผู้ช่วยเหลือ และให้มีอำนาจหน้าที่ดังต่อไปนี้ด้วย คือ (1) ควบคุมการรับ และการเบิกจ่ายเงิน (2) ควบคุมบัญชี รายงาน และเอกสารอื่นเกี่ยวกับการรับจ่ายเงิน และหนี้ (3) ตรวจเอกสารการรับจ่ายเงิน การขอเบิกเงิน และการก่อหนี้ผูกพัน
	3.ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น ในหัวข้อเงินสะสม ข้อ 97 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้ 
	(1) ให้กระทำได้เฉพาะภารกิจซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเป็นค่าครุภัณฑ์ ค่าที่ดินและสิ่งก่อสร้าง
	(2) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว
	(3) ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีกร้อยละสิบห้าของงบประมาณรายจ่ายประจำปี เพื่อเป็นค่าใช้จ่ายกรณีที่มีสาธารณภัยเกิดขึ้นเมื่อได้กันเงินสะสมสำรองจ่ายเป็นค่าใช้จ่ายด้าน บุคลากรและค่าใช้จ่ายกรณีที่มีสาธารณภัยเกิดขึ้นแล้วเมื่อได้กันเงินสะสมสำรองจ่ายเป็นค่าใช้จ่ายด้านบุคลากรและค่าใช้จ่ายกรณีที่มีสาธารณภัยเกิดขึ้นแล้ว องค์การบริหารส่วนจังหวัด และเทศบาลนคร ต้องมีเงินสะสมคงเหลือไม่ต่ำกว่าสิบล้านบาท เทศบาลเมือง เทศบาลตำบล และองค์การบริหารส่วนตำบล ต้องมีเงินสะสมคงเหลือไม่ต่ำกว่าสิบล้านบาท เทศบาลเมือง เทศบาลตำบล และองค์การบริหารส่วนตำบล ต้องมีเงินสะสมคงเหลือไม่ต่ำกว่าห้าล้านบาท
สำหรับรายการกันเงินตาม (2) เทศบาลตำบลหนองพ้อ ได้กันเงินไว้เรียบร้อยแล้วตามรายงานพิสูจน์ยอดเงินสะสมที่สามารถนำไปใช้ได้ตามรายงานการเงิน ซึ่งอยู่ในมือของท่านสมาชิกเรียบร้อยแล้ว ทั้งนี้ได้กันไว้เป็นคาใช้จ่ายด้านบุคลากร 3 เดือน จำนวน 4,500,000 บาท และอีกร้อยละ 15 ของงบประมาณรายจ่ายประจำปี จำนวน 7,200,000 บาท และตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น ข้อ 97 วรรคท้าย กฎหมายได้กำหนดว่า ทั้งนี้ให้องค์กรปกครองส่วนท้องถิ่นใช้จ่ายเงินสะสมโดยคำนึงถึงฐานะการเงินการคลังขององค์กรปกครองส่วนท้องถิ่นและเสถียรภาพในระยะยาว ดังนั้นดิฉันในฐานะผู้อำนวยการกองคลังก็ขอรายงาน รายรับ รายจ่ายของเทศบาลตำบลหนองพ้อ ซึ่งเอกสารอยู่ในมือของท่านแล้วน่ะค่ะ เรามาดูรายงานรายรับจริงของปีงบประมาณ 2567 กันน่ะค่ะ ตั้งแต่เดือน ตุลาคม 2566 ถึงเดือนมีนาคม 2567 นำเรียนท่านสมาชิกเพื่อประกอบการพิจารณาในการใช้จ่ายเงินสะสมในครั้งนี้น่ะค่ะ ในหมวดภาษีอากร เราได้ตั้งรายรับไว้ที่ 751,000 บาท รับจริง 204,527.57 บาท ซึ่งตอนนี้ยังต่ำกว่าประมาณการอยู่ 546,472.43 บาท คิดเป็นร้อยละ 27.23 หมวดค่าธรรมเนียม ค่าปรับ และใบอนุญาต ประมาณการ 146,500 บาท รับจริง 74,974.10 บาท       ต่ำกว่าประมาณการอยู่ 71,525.90 บาท คิดเป็นร้อยละ 51.18 หมวดรายได้จากทรัพย์สิน ประมาณการ 170,000 บาท รับจริง 50,203.70 บาท ต่ำกว่าประมาณการ 71,525.90 บาท คิดเป็นร้อยละ 29.53 หมวดรายได้จากสาธารณูปโภคและกิจการพาณิชย์ ประมาณการ 600,000 บาท รับจริง 376,811 บาท ต่ำกว่าประมาณการ 223,189 คิดเป็นร้อยละ 62.80 หมวดรายได้เบ็ดเตล็ด ประมาณการ 60,000 บาท รับจริง 1,133.50 ต่ำกว่าประมาณการ 58,866.50 บาท คิดเป็นร้อยละ 1.89 หมวดรายได้จากทุน ประมาณการ 2,500 บาท รับจริง 1,741 บาท ต่ำกว่าประมาณการ 759 บาท คิดเป็นร้อยละ 69.64 หมวดภาษีจัดสรร ประมาณการ 22,970,000 บาท รับจริง 9,622,347.96 ต่ำกว่าประมาณการอยู่ 13,347,652.04 บาท คิดเป็นร้อยละ 41.90  หมวดเงินอุดหนุน ประมาณการ 23,300,000 บาท รับจริง 12,117,313 บาท ต่ำกว่าประมาณการ 11,182,687 คิดเป็นร้อยละ 52.00 รวมประมาณการทั้งหมดในปี 2567 จำนวน  48,000,000 บาท  รับจริง ณ ปัจจุบันนี้ คือ 22,449,051.83 บาท ต่ำกว่าประมาณการ 25,550,948.17 บาท คิดเป็นร้อยละ 46.76 ค่ะ ต่อไปเราไปดูสถานะการเงินการคลังย้อนหลัง 3 ปี กันน่ะค่ะ ขอนำเรียนท่านสมาชิกน่ะค่ะในปีงบประมาณ 2564 เราประมาณการรายรับหมวดภาษีอากรไว้ที่ 691,000 บาท รับจริง 823,676.40 บาท  รับจริงเกินกว่างบประมาณ 132,676.40 บาท คิดเป็นร้อยละ 119.20 อันนี้คือรับจริงมากกว่าประมาณการน่ะค่ะ หมวดค่าธรรมเนียม ค่าปรับและใบอนุญาต ประมาณการ 209,500 บาท รับจริง 221,338.50 รับจริงมากกว่าประมาณการ 11,838.50 บาท คิดเป็นร้อยละ 100.67 หมวดรายได้จากทรัพย์สิน ประมาณการ 200,000 บาท รับจริง 165,172.19 บาท ต่ำกว่าประมาณการ 34,827.81 คิดเป็นร้อยละ   82.58 หมวดรายได้จากสาธารณูปโภค ประมาณการ 830,000 บาท รับจริง 798,643 บาท ต่ำกว่าประมาณการ 31,357 คิดเป็นร้อยละ 96.22 หมวดรายได้เบ็ดเตล็ด ประมาณการ 250,000 บาท รับจริง 228,291 บาท        ต่ำกว่าประมาณการ 21,009 บาท คิดเป็นร้อยละ 91.60 หมวดรายได้จากทุน ประมาณการ 26,000 บาท รับจริง ไม่มี ทำให้รับจริงต่ำกว่าประมาณการ    ร้อยละ 100 หมวดภาษีจัดสรร ประมาณการ 18,763,500 บาท รับจริง 18,444,402.43 บาท ต่ำกว่าประมาณการ 319,097.57 บาท คิดเป็นร้อยละ 98.30 หมวดเงินอุดหนุน ประมาณการ 24,390,000 บาท รับจริง 23,575,821.73 ต่ำกว่าประมาณการ 814,178.27 บาท คิดเป็นร้อยละ 96.67  รวมทั้งหมดประมาณการ ตั้งไว้ 45,360,000 บาท รับจริง 44,258,045.25 บาท ต่ำกว่าประมาณการ 1,101,954.75 คิดเป็นร้อยละ 97.57 ต่อไปเราไปดูปีงบประมาณ 2565 ขอให้สมาชิกดูรายละเอียดตามเอกสารที่ได้แจกให้กับท่านไปน่ะค่ะ เพื่อไม่ให้เป็นการเสียเวลา ดิฉันขอสรุปยอดรวม เราตั้งรับไว้ทั้งหมด ที่ 45,900,000  รับจริง 43,516,015.88 บาท ต่ำกว่าประมาณการ 2,383,984.12 บาท คิดเป็นร้อยละ 94.80 ต่อไปปีงบประมาณ 2566 น่ะค่ะ รวมทั้งหมดเราประมาณการไว้ที่ 48,500,000 บาท รับจริง 44,561,548.20 บาท ต่ำกว่าประมาณการ 3,938,451.80 บาท คิดเป็นร้อยละ 91.87 จากสถิติฐานะทางเงินการคลังของเราน่ะค่ะ เราจะเห็นได้ว่าจากประมาณการกับรับจริงจะลดลงน่ะค่ะ ทั้งนี้ในการพิจารณาจ่ายขาดเงินสะสมขอให้สภาพิจารณาถึงฐานะการเงินการคลังด้วยน่ะค่ะ ดิฉันในฐานะผู้อำนวยการกองคลัง ซึ่งเป็นผู้ควบคุม กำกับดูแล การใช้จ่ายงบประมาณเพื่อรักษาไว้ซึ่งวินัยการเงินการคลังและระเบียบ กฎหมายที่เกี่ยวข้องอย่างเคร่งครัด ขอเสนอความคิดเห็นในการพิจารณาการใช้เงินสะสมของสภาครั้งนี้ ดังนี้น่ะค่ะ ทั้งนี้การใช้จ่ายเงินสะสมให้คำนึงถึงฐานะทางการเงินการคลังและเสถียรภาพในระยะยาวเพื่อรักษาไว้ซึ่งวินัยทางการเงินการคลังให้มีฐานะทางการเงินการคลังพร้อมที่จะรับภาระในการแก้ปัญหาที่เกิดขึ้นกับประชาชนในอนาคตที่ไม่สามารถคาดการณ์ได้หรือนำไปใช้จ่ายเพื่อการจัดบริการสาธารณะแก่ประชาชนให้ทั่วถึงและมีคุณภาพ กรณีการบริหารเงินสะสมจนขาดเสถียรภาพในระยะยาวไม่มีเงินสะสมคงเหลือที่ใช้ได้นั้น เป็นการปฏิบัติไม่เป็นไปตามระเบียบกระทรวงมหาดไทยว่าด้วยการรับเงิน การเบิกจ่าย การเก็บรักษาเงินและการตรวจเงินขององค์กรปกครองส่วนท้องถิ่น พ.ศ.2566 และไม่เป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2561 และที่แก้ไขเพิ่มเติม ข้อ 33 และอาจเป็นการฝ่าฝืนตามมาตรา 46 แห่งพระราชบัญญัติวินัยการเงินการคลัง พ.ศ.2561  ดิฉันในฐานะผู้อำนวยการกองคลัง ขอจบการรายงานเพียงแค่นี้น่ะค่ะ ขอบคุณค่ะ
ประธานสภา			ขอบคุณมากครับ ต่อไปเชิญท่านสมาชิกครับ เชิญท่านปรีชา ชาญเมธี ครับ
ปรีชา  ชาญเมธี	เรียนประธานสภา สมาชิกสภา และฝ่ายบริหารทุกท่านครับ ผมปรีชา ชาญเมธี สมาชิกสภาเขตเลือกตั้งที่ 2 เราขออนุมัติจ่ายขาดเงินสะสม 10 โครงการ รวมจ่ายขาดเงินสะสม สามล้านกว่า ที่จริงจ่ายได้ทุกเรื่องนะครับ แต่ความเหมาะสมขอให้ท่านสมาชิกได้กลั่นกรอง จะได้ถูกต้องนะครับ อยากให้เพื่อนๆช่วยกันคิดว่าเป็นความเดือดร้อนของชาวบ้านถึงได้มาใช้จ่ายเงินสะสมน่ะครับ เงินสะสมก็ยังคงเหลืออยู่น่ะครับ ก็ขอขอบคุณฝ่ายบริหารที่ไม่จ่ายหมดสี่ล้าน เผื่อเกิด    วาตภัย อุทกภัย ก็เป็นความเดือดร้อนทั้งนั้น หินคลุกสองสายผมกลัวที่สุดเลยครับ เรื่องอื่นผมไม่กลัว ฝากไว้แค่นี้ครับ ขอบคุณครับ
ประธานสภา	ขอบคุณมากครับ เชิญสมาชิกท่านต่อไปครับ เชิญคุณวีรวัฒน์ คงพรม ครับ
วีรวัฒน์ คงพรม	เรียนประธานสภาที่เคารพ ผมวีรวัฒน์  คงพรม สมาชิกสภา เขต 2 สำหรับ 10 โครงการนี้เข้าใจว่าเป็นความเดือดร้อนของชาวบ้าน แต่ผมว่างบประมาณ เรายังไม่รู้เหตุการณ์ข้างหน้าว่าจะเกิดอะไรขึ้นบ้างเผื่อเหลือเผื่อขาด แต่ประชุมครั้งนี้ผมเห็นว่าที่มีความเดือดร้อนจริงๆก็หอถังประปาของหมู่ที่ 8 ดูแล้วเขามีความเดือดร้อนจริงๆ และก็โครงการที่ 10 โครงการก่อสร้างถนน คสล.สายซอยประดับอุทิศ วันข้างหน้าจะเกิดอะไรขึ้นเราก็ไม่รู้เราอดออมไว้ก่อน ช่วยกันดูแลงบประมาณตรงนี้ด้วยครับ ขอฝากด้วยครับ
ประธานสภา	ขอบคุณครับ เชิญสมาชิกท่านต่อไป ครับ เชิญท่านวิเชียร  บัวเนียม ครับ
วิเชียร  บัวเนียม	เรียนท่านประธานสภา ผมวิเชียร บัวเนียม สมาชิกสภา เขต 2 ในครั้งนี้ เราขออนุมัติจ่ายขาดเงินสะสม จำนวน 3,704,000 บาท ก็ยังเหลือเงินสะสมอยู่ 1 ล้านกว่า ก็ให้สมาชิกได้พิจารณา และเราก็กันเงินไว้ตามระเบียบถูกต้อง ก็อยากให้สมาชิกได้พิจารณาครับ
ประธานสภา	ครับ ขอบคุณมากครับท่านวิเชียร บัวเนียม เชิญท่านสมาชิกท่านต่อไปครับ เชิญ คุณศุภชัย ชูเนียม ครับ
ศุภชัย ชูเนียม	เรียนประธานสภา ผมศุภชัย ชูเนียม สมาชิกสภา เขตเลือกตั้งที่ 2 ผมดูโครงการแล้วก็สะดุดอยู่ของหมู่ที่ 2 สายเดิมที่เราเคยผ่านงบประมาณมาหนึ่งครั้งแล้วๆครั้งนี้มาเข้าจ่ายขาดเงินสะสมอีกตกลงเราจะจ่ายเงินตรงไหนกันแน่ครับ ครั้งก่อนเราผ่านงบประมาณมาแล้วน่ะครับ ช่วยชี้แจงหน่อยครับ
ประธานสภา	ขอเชิญฝ่ายบริหารชี้แจงครับ 
เลขานุการสภา	เรียนประธานสภาและสมาชิกสภาน่ะครับ ในประเด็นที่สมาชิกได้สอบถามน่ะครับ ในเรื่องของการจ่ายขาดกับวิธีงบประมาณซึ่งในเรื่องของหลักการวิธีงบประมาณน่ะครับการจ่ายขาดนี้เป็นกฎหมายที่แยกมาในเรื่องของวิธีงบประมาณน่ะครับ วิธีงบประมาณเป็นการตั้งเพื่อจ่ายในปีงบประมาณในแต่ละปีแต่กรณีความเดือดร้อนเราสามารถเอายอดเงินนี้มาจ่ายได้ แต่กรณีที่มันตรงกันวันที่เสนอญัตติอาจจะมีความเห็นของท่านสมาชิกในโครงการนี้อาจจะไม่เหมาะสมน่ะครับ แต่ในโครงการนี้เราสามารถจ่ายขาดเงินสะสมตามความเห็นของเจ้าหน้าที่งบประมาณน่ะครับ คนละยอดเงินกันเราสามารถที่จะจ่ายยอดเงินใดยอดเงินหนึ่งก็ได้ เพราะว่ายอดเงินตัวนี้ยังไม่ได้ทำสัญญา นายกยังไม่ได้อนุมัติในเรื่องของการทำสัญญาก็ถือว่ายังอยู่ในขั้นตอนการพิจารณาของผู้บริหารอยู่ซึ่งการจ่ายขาดตรงนี้ก็เป็นยอดเงินที่สามารถจ่ายขาดได้ แต่ว่าเราต้องจ่ายตัวใดตัวหนึ่งซึ่งวิธีการงบประมาณน่ะครับ เมื่อเราไม่จ่ายเราจะเปลี่ยนแปลงโอนไปแต่วิธีการงบประมาณเงินที่เราไม่จ่ายมันจะตกเป็นเงินสะสมอยู่ดีไม่ได้สูญหายไปไหน แต่ว่าการลงมติครั้งนี้เพื่อให้สภาพิจารณาใหม่ว่ามีความจำเป็นต้องจ่ายจริงๆ เงินในเทศบัญญัติก็จะเป็นอันตกไป	จะไม่ซ้ำกันในการทำสัญญาน่ะครับ ก็เป็นความเห็นของเจ้าหน้าที่งบประมาณน่ะครับ ขอบคุณท่านประธานครับ
ประธานสภา	ครับ ต่อไปเชิญท่านปรีชา ชาญเมธี ครับ
ปรีชา  ชาญเมธี	เรียนท่านประธานสภา ผมปรีชา ชาญเมธี ครับ ผมก็สงสัยต่อนะครับ เมื่อท่านเลขาพูดขึ้นมาผมว่าถ้าอยู่ในเทศบัญญัติแล้วผมว่าไม่น่าเอาเข้ามาน่ะครับ ทำไมต้องมาจ่ายเงินสะสมน่ะครับ ผมไม่เข้าใจขอคำชี้แจงอีกครั้งหนึ่งครับ
เลขานุการสภา	เรียนท่านประธานสภาและสมาชิกสภาน่ะครับที่ผมชี้แจงๆในเรื่องของหลักการระเบียบน่ะครับ แต่การพิจารณาอยู่ที่สภาน่ะครับ เราจ่ายเงินตัวใดตัวหนึ่งก็ได้อยู่ที่การพิจารณาของสภา ถ้าเราพิจารณาให้จ่ายขาดเงินสะสมวันนี้ เราก็ต้องไม่จ่ายงบเหลือจ่ายในเทศบัญญัติที่เราตั้งโอนไปแล้วแต่ที่ผมอธิบายในฐานะของเจ้าหน้าที่งบประมาณที่มีความเห็นว่าเราสามารถใช้จ่ายตัวใดตัวหนึ่งได้ถ้าเรายังไม่ทำสัญญา แต่ในส่วนถ้าท่านนายกมีการทำสัญญาแล้ว เราก็ไม่สามารถมาขอจ่ายขาดเงินสะสมได้ แต่ในประเด็นที่ท่านสมาชิกจะพิจารณารวมไม่ได้ พิจารณาแต่ละโครงการเอาที่ท่านสมาชิกเห็นเหมาะสมที่จะจ่ายเพราะสมาชิกเป็นคนยกมือน่ะครับแต่ผมเสนอแนะให้ในประเด็นที่ว่ามันจะซ้ำซ้อนหรือไม่ซ้ำซ้อนน่ะครับ
ประธานสภา	เชิญท่านวิเชียร บัวเนียม ครับ
วิเชียร  บัวเนียม 	เรียนประธานสภา สำหรับโครงการนี้น่ะครับจริงๆแล้วก็เป็นโครงการที่ท่านนายกเสนอญัตติเงินเหลือจ่ายปี 2566 ในสมัยสามัญ สมัยที่ 3 ครั้งที่ 1 วันที่ 25 กันยายน 2566 น่ะครับ โอนตั้งจ่ายรายการใหม่และได้อนุมัติให้กันเงินไว้ซึ่งเริ่มมีผลตั้งแต่ 1 ตุลาคม 2566 ถึงวันที่ 30 กันยายน 2567 ช่วงนี้ก็อยู่ระหว่างเรายังไม่ได้ทำสัญญา เงินนี้ก็ยังอยู่ยังไม่ได้ตกเป็นเงินสะสมแต่เมื่อวันที่ 1 ตุลาคม เงินนี้ก็จะตกเป็นเงินสะสมทันที ขอเรียนชี้แจงแค่นี้ครับ
ประธานสภา	ครับ ขอบคุณมากครับ เชิญท่านสมาชิกท่านอื่นต่อเลยครับ มีไหมครับ ถ้าไม่มีจะให้สมาชิกพิจารณาแต่ละโครงการน่ะครับ 
ประธานสภา	1.โครงการซ่อมแซมคันคลองท่าแนะ หมู่ที่ 7 เชิญท่านปรีชา  ชาญเมธี ครับ
ปรีชา  ชาญเมธี	เรียนท่านประธานสภา ผมปรีชา ชาญเมธี สมาชิกสภาเขตที่ 2  โครงการเดียวกันมีสองที่ผมรวบทีเดียวเลยครับผมว่าผมเห็นด้วยครับ เพราะเดือดร้อนจริงๆ ครับ โครงการนี้เดือดร้อนจริงๆ คันคลองพังจะถึงเสาบ้านแล้วครับ ถ้าเรารองบประมาณร้อยล้านอยู่ปีนี้ผมว่าไม่ได้ทำแน่นอนครับ เรารอเงินร้อยล้านจากกรมอยู่ชาวบ้านจะเดือดร้อนครับ ขอบคุณครับ
ประธานสภา	เชิญท่านสมาชิกท่านต่อไปมีไหมครับ ถ้าไม่มีผมขอมติน่ะครับ สมาชิกท่านใดเห็นชอบโครงการซ่อมแซมคันคลองท่าแนะ หมู่ที่ 7 ตั้งไว้ 466,000 บาท โปรดยกมือครับ ไม่เห็นชอบครับ โปรดยกมือครับ งดออกเสียงครับ
มติที่ประชุม	- เห็นชอบ	8	เสียง
	- ไม่เห็นชอบ	-	เสียง
	- งดออกเสียง	4	เสียง (ประธานสภา,นายไพจิตร ฉิมรักษ์,นายวีรวัฒน์ คงพรม,นายบุญเลิศ สงคง)
ประธานสภา	2.โครงการเปลี่ยนหอถังประปา หมู่ที่ 8 ตั้งไว้ 325,000 บาท เชิญท่านสมาชิกครับ ถ้าไม่มีผมขอมติครับ สมาชิกท่านใดเห็นชอบโครงการเปลี่ยนหอถังประปา หมู่ที่ 8 ตั้งไว้ 325,000 บาท โปรดยกมือครับ ไม่เห็นชอบครับ งดออกเสียงครับ
มติที่ประชุม			- เห็นชอบ   12   เสียง
				- ไม่เห็นชอบ   -   เสียง
				- งดออกเสียง  -  เสียง 
ประธานสภา	3.โครงการก่อสร้างถนน คสล.สายมาบยอม-ห้วยกอ หมู่ที่ 1 ตั้งไว้ 700,000 บาท เชิญท่านสมาชิกครับ เชิญท่านทวี แสงปาน ครับ
ทวี  แสงปาน	เรียนท่านประธานสภาที่เคารพ ฝ่ายบริหาร สมาชิกสภาทุกท่าน ผมทวี แสงปาน สมาชิกสภา เขตที่ 1 โครงการสายมาบยอม-ห้วยกอ น่ะครับ นำเรียนท่านสมาชิกเห็นด้วย ไม่เห็นด้วย ผมไม่ว่า แต่ผมก็เอาตามที่ชาวบ้านได้เสนอมาครับ มีคนอยู่สองตำบลระหว่างปันแตกับหนองพ้อ ทางสัญจรของเกษตรกรใช้กรีดยาง ขนย้ายสินค้าทางการเกษตร ผมคิดว่าสายนี้ก็นานแล้วน่ะครับ ปัญหาเยอะ เมื่อก่อนชาวบ้านไม่ให้ทำ ตอนนี้ชาวบ้านอยากให้ทำแล้ว เมื่อเรามีความพร้อมแล้ว  ผมก็อยากฝากสมาชิกไว้แค่นี้น่ะครับ
ประธานสภา	ครับ เชิญท่านสมาชิกท่านต่อไปครับ มีไหมครับ ไม่มีขอมติครับ สมาชิกท่านใดเห็นชอบโครงการก่อสร้างถนน คสล.สายมาบยอม-ห้วยกอ หมู่ที่ 1 ตั้งไว้ 700,000 บาท โปรดยกมือครับ ไม่เห็นชอบครับ งดออกเสียงครับ
มติที่ประชุม			- เห็นชอบ    9   เสียง
				- ไม่เห็นชอบ  2   เสียง (นายไพจิตร  ฉิมรักษ์,นายวีรวัฒน์ คงพรม)
				- งดออกเสียง  1  เสียง  (ประธานสภา)
ประธานสภา	4.โครงการก่อสร้างถนน คสล.สายวงแหวนรอบนอก หมู่ที่ 2 ตั้งไว้ 498,000 บาท เชิญท่านสมาชิกครับ เชิญท่านสมเกียรติ  เกื้อชู ครับ
สมเกียรติ  เกื้อชู	เรียนประธานสภาที่เคารพ ผมนายสมเกียรติ  เกื้อชู สมาชิกสภาเทศบาลตำบลหนองพ้อ เขตเลือกตั้งที่ 1 โครงการวงแหวนรอบนอกน่ะครับ ครั้งนี้ครั้งสุดท้ายแล้ว ทำมาสี่ห้าครั้งแล้ว ไม่ตลอดสายแต่ครั้งนี้ตลอดสายแล้วครับ ขอฝากเพื่อนสมาชิกโปรดอนุมัติให้ด้วยครับ ขอบคุณครับ
ประธานสภา	ครับ เชิญท่านสมาชิกท่านต่อไปครับ เชิญท่านทวี แสงปาน ครับ
ทวี แสงปาน	เรียนประธานสภาที่เคารพ สมาชิกผู้ทรงเกียรติ กระผมนายทวี แสงปาน สมาชิกสภาเขตเลือกตั้งที่ 1 น่ะครับ วงแหวนรอบนอก ตามที่นายสมเกียรติเสนอน่ะครับ ผมก็เห็นด้วยน่ะครับ รอมานานแล้ว  ผมก็เอาเสียงของชาวบ้านเป็นหลักไม่ใช่ผมคิดเอง ทำเอง ถ้าผ่านตรงนี้มันก็จะสิ้นสุด ฝากสมาชิกไว้ด้วยครับ
ประธานสภา	เชิญสมาชิกท่านต่อไปครับ ไม่มีน่ะครับ ไม่มีขอมติน่ะครับ สมาชิกท่านใดเห็นชอบโครงการ ก่อสร้างถนน คสล.สายวงแหวนรอบนอก หมู่ที่ 2 ตั้งไว้ 498,000 บาท โปรดยกมือครับ ไม่เห็นชอบครับ งดออกเสียงครับ
มติที่ประชุม	- เห็นชอบ    8   เสียง
- ไม่เห็นชอบ   -   เสียง
- งดออกเสียง  4  เสียง (นายบุญเลิศ สงคง,นายวีรวัฒน์ คงพรม,นายไพจิตร 
ฉิมรักษ์,ประธานสภา)
ประธานสภา	5. โครงการก่อสร้างถนน คสล.สายวงเวียน (ป่าช้าเก่า) หมู่ที่ 2 ตั้งไว้ 242,000 บาท เชิญสมาชิกครับ เชิญท่านสมเกียรติ เกื้อชู ครับ
สมเกียรติ  เกื้อชู	เรียนประธานสภาที่เคารพ ผมนายสมเกียรติ  เกื้อชู สมาชิกสภาเทศบาลตำบลหนองพ้อ เขตเลือกตั้งที่ 1 มีอยู่นิดเดียวครับท่านประธานก็จะเสร็จแล้วครับ ขอฝากท่านสมาชิกด้วย อีกอย่างถนนสายนี้บุคคลสำคัญก็ได้มาเห็นแล้ว             ท่านนายอำเภอก็เคยถามผมว่าถนนสายนั้นตลอดหรือยัง ผมว่ายังครับ ท่านว่าทำให้ตลอดด้วยน่ะ ขอบคุณครับ 
ประธานสภา	ครับ เชิญท่านสมาชิกท่านต่อไปครับ มีไหมครับ ถ้าไม่มีผมขอมติเลยครับ สมาชิกท่านใดเห็นชอบโครงการก่อสร้างถนน คสล.สายวงเวียน (ป่าช้าเก่า) หมู่ที่ 2    ตั้งไว้ 242,000 โปรดยกมือครับ ไม่เห็นชอบครับ งดออกเสียงครับ
มติที่ประชุม	- เห็นชอบ  5   เสียง
- ไม่เห็นชอบ   -   เสียง
- งดออกเสียง  7  เสียง (นายวีรวัฒน์ คงพรม,นายไพจิตร ฉิมรักษ์,นายบุญเลิศ สงคง,นายอุทัย ศิริรัตน์,นายปรีชา ชาญเมธี,ร.ต.สมหมาย หนูเมฆ,ประธานสภา)
ประธานสภา	6.โครงการก่อสร้างถนน คสล.สายท่าพลับ-ชายควน หมู่ที่ 3 ตั้งไว้ 345,000 บาท เชิญท่านสมาชิกครับ เชิญท่านอุทัย ศิริรัตน์ ครับ
อุทัย ศริรัตน์	เรียนประธานสภาที่เคารพ สมาชิกผู้ทรงเกียรติ ผมอุทัย ศิริรัตน์ สมาชิกสภาเทศบาลตำบลหนองพ้อ เขตเลือกตั้งที่ 1 ผมขอเสนอโครงการสายท่าพลับ-ชายควน หมู่ที่ 3 ระยะทางเหลืออยู่ประมาณ หนึ่งร้อยกว่าเมตรน่ะครับจะให้ตลอดจรดสายโคกวัด-ชะมวง อยากให้สมาชิกช่วยพิจารณาจะได้ผ่านถนนสายนี้ครับ ขอบคุณครับ
ประธานสภา	เชิญท่านไพจิตร ฉิมรักษ์ ครับ
ไพจิตร ฉิมรักษ์	เรียนท่านประธานสภาที่เคารพและสมาชิกผู้ทรงเกียรติทุกท่านครับ กระผมนายไพจิตร ฉิมรักษ์ ผมเห็นว่าถนนสายนั้นเป็นถนนสามเมตร มีการวิพากษ์วิจารณ์กันเยอะ เมื่อทำไปแล้ว ผมขอให้เพื่อนๆ ช่วยพิจารณา ผมอยากจะเห็นด้วยน่ะครับแต่มันเป็นถนนสามเมตร ผมคิดว่าน่าจะเว้นไว้ก่อนก็ได้ครับ ขอบคุณครับ
ประธานสภา	เชิญท่านสมาชิกท่านต่อไปครับ เชิญท่านทวี แสงปาน ครับ
ทวี แสงปาน	เรียนประธานสภาที่เคารพ เพื่อนสมาชิกผู้ทรงเกียรติ ถนนสายนี้น่ะครับ  มันสามเมตรจริงน่ะครับ แต่ผมคิดว่าเหลือไม่เยอะจะตลอดสายก็น่าจะทำให้ตลอดสาย ชาวบ้านก็ขอร้องให้ทำ ผมเข้าไปดูแล้วครับ ขอบคุณครับ
ประธานสภา	เชิญสมาชิกท่านต่อไปครับ ไม่มีน่ะครับ ไม่มี ขอมติครับ ครับ สมาชิกท่านใดเห็นชอบโครงการก่อสร้างถนน คลส. สายท่าพลับ - ชายควน หมู่ที่ 3 ตั้งไว้ 345,000 บาท โปรดยกมือครับ ไม่เห็นชอบครับ งดออกเสียงครับ

มติที่ประชุม	- เห็นชอบ    8   เสียง
- ไม่เห็นชอบ   2   เสียง (นายวีรวัฒน์ คงพรม,นายไพจิตร ฉิมรักษ์)
- งดออกเสียง  2  เสียง (นายบุญเลิศ สงคง, ประธานสภา)
ประธานสภา	7.โครงการก่อสร้างถนน คสล.สายเศียรอุทิศ หมู่ที่ 4 ตั้งไว้ 163,000 บาท เชิญท่านสมาชิกครับ  เชิญท่านปรีชา ชาญเมธี ครับ
ปรีชา ชาญเมธี 	เรียนประธานสภา ครับ สายเศียรอุทิศ สายนี้ ผมรู้จักอยู่ครับ คือซอยนั้นมันตัน ครับ ไม่ใช่ผมไม่เห็นด้วยน่ะครับ แต่ของผมตันเขาไม่ทำให้น่ะครับ ผมสงสัยอยู่ว่าทำไมเขาไม่ทำของผมครับ ดูทุกที่แล้วเขาก็ทำได้น่ะครับ แต่ของผมดันทำไม่ได้ครับ ผมสงสัยว่าทำไมทำไม่ได้ออกไปดูแล้ว มันตันแต่ทีนี้ผมสงสัยว่าหมู่ที่ 4 สายนี้ก็ตันทำได้ ขอบคุณครับ 
ประธานสภา	เชิญท่านสมาชิกท่านต่อไปครับ เชิญท่านทวี แสงปาน ครับ
ทวี  แสงปาน	เรียนประธานสภาที่เคารพ สมาชิกผู้ทรงเกียรติ ผมทวี แสงปาน สมาชิกสภา เขตที่ 1 สายเศียรอุทิศ มีครอบครัวเยอะประมาณ 20 กว่าครอบครัว ผมว่าไม่ตัน แต่ถ้า 2 -3 ครัวเรือน ก็ตันได้ ครับ ขอฝากสมาชิกไว้ด้วยครับ
ประธานสภา	เชิญท่านสมาชิกท่านต่อไปครับ ไม่มีน่ะครับ ครับ ไม่มี ขอมติครับ ครับ สมาชิกท่านใดเห็นชอบโครงการก่อสร้างถนน คสล.สายเศียรอุทิศ หมู่ที่ 4 ตั้งไว้ 163,000 บาท โปรดยกมือครับ ไม่เห็นชอบครับ งดออกเสียงครับ
มติที่ประชุม	เห็นชอบ  	11   	 เสียง
	ไม่เห็นชอบ 	- 	 เสียง
	งดออกเสียง 	1 	 เสียง  (ประธานสภา)
ประธานสภา	8.โครงการก่อสร้างถนน คสล. หินคลุกสายหัวโชน-หอประชุม หมู่ที่ 6 ตั้งไว้ 443,000 บาท เชิญท่านสมาชิก ครับ เชิญไพจิตร  ฉิมรักษ์ ครับ
ไพจิตร  ฉิมรักษ์	เรียนท่านประธานสภาที่เคารพและสมาชิกผู้ทรงเกียรติทุกท่านน่ะครับ ถนนสายหมู่ที่ 6 ผมรอได้ครับ ไม่จำเป็นต้องใช้เงินตรงนี้ก็ได้ครับ 
ประธานสภา	เชิญท่านทวี แสงปาน ครับ
ทวี  แสงปาน	เรียนท่านประธานสภาที่เคารพ ผมทวี แสงปาน สมาชิกสภา เขตเลือกตั้งที่ 1 ถนนสายนี้น่ะครับผมไปที่ไหนคนขอเยอะ พร้อมประปา ไฟฟ้า ถนนเป็นหลุมเยอะ แต่ติดนิดเดียวคือทางเข้ามันแคบแต่ถ้ามาจากหัวโชนนี่กว้าง การทำการเกษตรก็หลายคน หลุมบ่อเยอะ ผมเอาเสียงของชาวบ้านเป็นหลัก ผมไปที่ไหนก็รับเยอะหน่อย แล้วแต่สมาชิกจะเห็นด้วยไม่เห็นด้วยน่ะครับ แต่น่าจะเห็นด้วยกับราษฎรที่เดือดร้อนน่ะครับ ขอฝากแค่นี้ครับ
ประธานสภา	ครับ เชิญท่านไพจิตร  ฉิมรักษ์ ครับ
ไพจิตร  ฉิมรักษ์	เรียนท่านประธานสภาครับ ผมก็เห็นด้วยกับท่าน ส.ท.ทวี แสงปาน แต่ผมไม่เห็นด้วยตรงที่มันมีปัญหามากมายน่ะครับที่จะทำ ผมอยู่ในพื้นที่ผมรู้ดีครับ
ประธานสภา	ครับเชิญท่านทวี แสงปาน ครับ
ทวี แสงปาน	เรียนประธานสภา ครับจากที่ท่านไพจิตร พูดผมก็เห็นด้วยครับแต่ว่าทำตรงนี้ก่อนก็ได้ทำที่หัวโชน มาที่เขาปลูกมะนาว ตรงนี้ที่มีปัญหาที่ดินผมรู้แล้ว เอาที่ทำได้ ทางออกแก้ได้มีทางออกเยอะ ขอฝากแค่นี้ครับ
ประธานสภา	เชิญ ท่านบุญเลิศ สงคง ครับ
บุญเลิศ สงคง	เรียนประธานสภา ฝ่ายบริหารทุกท่านครับ ผมบุญเลิศ สงคง สมาชิกสภาเขตที่ 1 เรื่องของโครงการหมู่ที่ 6 ผมว่าหยุดก่อนครับ ปากทางเข้าสามเมตรเขาไม่ให้เข้า ครับ
ประธานสภา	เชิญท่านสมาชิกท่านต่อไปครับ เชิญท่านอุทัย บุตรดาซุย ครับ 
อุทัย  บุตรดาซุย	เรียนท่านประธานสภาที่เคารพ ฝ่ายบริหาร เพื่อนสมาชิก ข้าราชการทุกท่านน่ะครับ สำหรับถนนของหมู่ที่ 6 น่ะครับ ผมก็ได้เข้าไปอยู่เรื่อยๆน่ะครับ เพราะว่ามีน้องทำสวนปาล์มอยู่ข้างในก็ได้เห็นปัญหา เข้าใจที่ สท.ไพจิตร พูดน่ะครับ ว่ามีปัญหาเรื่องทางเข้าออกสามเมตร ก็ถ้าเราทำได้สามเมตรก็เอาเท่าที่ได้น่ะครับสามเมตรเราก็ต้องทำเพราะชาวบ้านเดือดร้อนส่วนตัวผมเองก็ใช้งานอยู่ พื้นที่กว้างเราก็ต้องทำกว้างพื้นที่แคบเราก็ต้องทำแคบ แต่เพื่อความสะดวกสบายในการสัญจรน่ะครับ ผมก็อยากฝากเพื่อนๆสมาชิก แค่นี้ครับ
ประธานสภา	เชิญท่านสมาชิกท่านต่อไปครับ มีไหมครับ ไม่มีน่ะครับ ถ้าไม่มีผมขอมติน่ะครับสมาชิกท่านใดเห็นชอบโครงการก่อสร้างถนนหินคลุกสายหัวโชน - หอประชุม    หมู่ที่ 6 ตั้งไว้ 443,000 บาท โปรดยกมือครับ ไม่เห็นชอบครับ งดออกเสียงครับ
มติที่ประชุม	เห็นชอบ		6   	 เสียง
ไม่เห็นชอบ 	3 	 เสียง (นายวีรวัฒน์ คงพรม,นายไพจิตร ฉิมรักษ์,     
 นายบุญเลิศ สงคง)
งดออกเสียง       3 	 เสียง  (ร.ต.สมหมาย หนูเมฆ,นายปรีชา ชาญเมธี  ประธานสภา)
ประธานสภา	9.โครงการก่อสร้างถนน คสล.พร้อมคูระบายน้ำทางเข้าศาลาหมู่ที่ 7  ตั้งไว้ 378,000 บาท	เชิญท่านสมาชิก ครับ เชิญท่านวิเชียร บัวเนียม ครับ
วิเชียร  บัวเนียม	เรียนท่านประธานสภา ผมวิเชียร บัวเนียม สมาชิกสภาเขตที่ 2 โครงการนี้น่ะครับ โครงการก่อสร้างถนน คสล. พร้อมคูระบายน้ำทางเข้าศาลาหมู่ที่ 7 จริงๆ สายนี้เป็นถนนเก่าอยู่ แต่ว่ามีการใช้รถบรรทุกของหนักเกินที่กำหนดทำให้ถนนชำรุดและที่สำคัญถนนสายนี้น้ำจะท่วม ชาวบ้านก็ได้ทำประชาคมมาว่าต้องการจะทำถนนอีกฝั่งและต้องการที่จะมีคูระบายน้ำเพื่อให้น้ำไหลจากบ้านลงสู่ถนนด้านหน้าเพื่อแก้ไขปัญหาน้ำท่วมขังในหมู่บ้าน และช่วงนี้ก็เป็นหลุมเป็นบ่อมาก กระผมก็อยากให้สมาชิกได้เห็นถึงความเดือดร้อนของชาวบ้านหมู่ที่ 7 ตรงนั้นด้วยครับ ถือว่าเราแก้ไขปัญหาน้ำท่วมไปด้วย และแก้ไขปัญหาน้ำท่วมขังที่บริเวณบ้านตรงนั้นด้วย เพราะมีบ้านหลายหลังอยู่ ขอบคุณครับ
ประธานสภา	เชิญท่านสมาชิกท่านต่อไปครับ เชิญครับ มีไหมครับ ไม่มีน่ะครับ ถ้าไม่มีผมขอมติครับ สมาชิกท่านใดเห็นชอบโครงการก่อสร้างถนน คสล.พร้อมคูระบายน้ำทางเข้าศาลาหมู่ที่ 7 ตั้งไว้  378,000 บาท โปรดยกมือครับ ไม่เห็นชอบครับ งดออกเสียงครับ
มติที่ประชุม	เห็นชอบ		7   	 เสียง
ไม่เห็นชอบ 	- 	 เสียง 
งดออกเสียง       5 	 เสียง  (นายไพจิตร ฉิมรักษ์,นายวีรวัฒน์ คงพรม   นายบุญเลิศ สงคง,นายอุทัย ศิริรัตน์,ประธานสภา)
ประธานสภา	10.โครงการก่อสร้างถนน คสล. สายซอยประดับอุทิศ หมู่ที่ 7 ตั้งไว้ 144,000 บาท เชิญท่านสมาชิกครับ  เชิญท่านปรีชา ชาญเมธี ครับ
ปรีชา ชาญเมธี	เรียนท่านประธานสภาที่เคารพ เพื่อนสมาชิกทุกท่าน และฝ่ายบริหารน่ะครับ ผมปรีชา ชาญเมธี สมาชิกสภาเขตเลือกตั้งที่ 2 ก็อย่างที่ผมบอกเมื่อกี้ครับว่าซอยตัน ผมน้อยใจอยู่นิดเดียวครับ เรื่องซอยตัน แต่ผมเห็นด้วยอยู่แล้วครับเพราะซอยนี้ลำบากสุดๆ ปัญหาเยอะทำให้ถาวรเสีย ปัญหาจะไม่เกิดครับ ทำเป็นคอนกรีตซะให้เสร็จครับ มีชาวบ้านอยู่ประมาณ 15 ครัวเรือน ครับ แต่ของผม 2 ครัวเรือน ทำไม่ได้ฝากเพื่อนสมาชิกด้วย ขอบคุณครับ
ประธานสภา	เชิญท่านสมาชิกท่านต่อไปครับ ไม่มีน่ะครับถ้าไม่มีผมขอมติที่ประชุมครับ สมาชิกท่านใดเห็นชอบโครงการก่อสร้างถนน คสล.สายซอยประดับอุทิศ หมู่ที่ 7 ตั้งไว้  144,000 บาท โปรดยกมือครับ ไม่เห็นชอบครับ งดออกเสียงครับ
มติที่ประชุม	เห็นชอบ  	11   	 เสียง
	ไม่เห็นชอบ 	- 	 เสียง
	งดออกเสียง 	1 	 เสียง  (นายอุทัย ศิริรัตน์)
ระเบียบวาระที่ 6	เรื่องอื่นๆ
ประธานสภา	เชิญท่านสมาชิกครับ เชิญท่านทวี แสงปาน ครับ
ทวี แสงปาน	เรียนท่านประธานสภาที่เคารพ ผมนายทวี แสงปาน สมาชิกสภาเขตเลือกตั้งที่ 1 ผมขอฝากท่านสมาชิกของเราสักนิดน่ะครับ ชาวบ้านขออะไรต้องรับฟัง นำมาเสนอที่ประชุมสภาให้สภาได้รับทราบและฝ่ายบริหารได้รับรู้ ผมไปทุกที่น่ะครับเหนื่อยรู้ว่าผมเอาเรื่องชาวบ้านเป็นหลัก ชาวบ้านเดือดร้อนผมก็นำมากล่าวในที่ประชุมสภา ไม่ว่าจะเป็น หมู่ที่ 6,หมู่ที่3 ทุกหมู่แหละครับ ทั้งสองเขต ผมบอกแล้วว่าเราต้องช่วยกันทั้งสองเขต ถ้าเป็นความเดือดร้อนเราไม่เอาเปรียบ อยู่ท่ามกลางตลอดได้ทุกเขตแต่ต้องรับฟังปัญหาจากชาวบ้านมาเป็นหลักให้มากที่สุด ผมขอฝากน่ะครับ ชาวบ้านบอกปัญหาอะไรรับได้ก็รับ รับไม่ได้ก็ต้องพึ่งคนอื่นน่ะครับ สท.ปู ก็มี สท.หมาย ก็มี อะไรที่ไม่ยากทำได้เราก็ต้องทำ ทำไม่ได้ก็ว่ากันไปว่าทำไม่ได้ แต่ผมคิดว่าทุกเรื่องที่รับมาเกือบสำเร็จหมด เราต้องคิดถึงชาวบ้านให้เยอะที่สุดเพราะชาวบ้านเลือกเราเข้ามา ขอฝากแค่นี้ครับ ขอบคุณครับ
ประธานสภา	เชิญท่านวิเชียร บัวเนียม ครับ 
วิเชียร บัวเนียม	เรียนท่านประธานสภา สมาชิกสภา นายกเทศมนตรี ผมวิเชียร บัวเนียม สมาชิกสภาเขตที่ 2 ท่านประธานครับ วันนี้เราก็ได้มาพิจารณาการจ่ายขาดเงินสะสมทั้งหมด 10 โครงการ น่ะครับ ของหมู่ที่ 7 ซึ่งมีความเดือดร้อนมากที่สุดเนื่องจากเกิดอุทกภัยน้ำท่วมและเกิดปัญหาเรื่องน้ำประปา ทั้งนี้ผมก็ได้รับความกรุณาจากเพื่อนสมาชิกที่ได้ยกมือให้ ซึ่งผมก็จะได้บอกกับชาวบ้านหมู่ที่ 7 หมู่ที่ 8 ว่าโครงการที่ท่านได้รับความเดือดร้อนนั้นกำลังจะได้รับการแก้ไขจากสมาชิกสภาทั้ง 12 ท่าน โอกาสนี้ผมต้องขอขอบพระคุณทุกท่านที่ได้ให้ความร่วมมือในการประชุมครั้งนี้บรรลุไปตามความต้องการตามวัตถุประสงค์ที่เราได้ขออนุมัติจากสภาในครั้งนี้ ขอบคุณมากครับ
ประธานสภา	ครับ มีสมาชิกท่านอื่นอีกไหมครับ เชิญท่านอุทัย บุตรดาซุย ครับ
อุทัย บุตรดาซุย	เรียนประธานสภาที่เคารพ ฝ่ายบริหารและเพื่อนสมาชิกทุกท่านครับ ผมอุทัย   บุตรดาซุย สมาชิกสภาเขตเลือกตั้งที่ 1 ของผมหมู่ที่ 3 ก็ต้องขอบคุณเพื่อนๆสมาชิกด้วยสำหรับของหมู่ที่ 3 ไฟฟ้าแสงสว่างจากหอประชุมมาถึงหน้าวัด ได้ดำเนินการแล้วแต่ยังไม่แล้วเสร็จได้ครึ่งหนึ่งก็ปีนี้น่าจะแล้วเสร็จ ผมก็ไม่ได้เอาความดีคนเดียวน่ะครับ ก็บอกว่าสมาชิกทุกท่านได้ช่วยเหลือและอนุมัติโครงการมาให้ก็ขอบคุณสมาชิกทุกท่านน่ะครับ ก็ชาวบ้านเองก็ดีใจน่ะครับถนนสายนี้มันมืดก็ขอขอบคุณทุกๆท่านมา ณ ที่นี้ด้วย เรื่องของน้ำตอนนี้ น้ำในคลองหยีนอกหลังบ้านผมแห้งขอด ไม่มีฝาย ครั้งหน้าถ้ามีโอกาสได้ทำฝายขอให้สมาชิกทุกท่านอนุมัติให้ด้วย ไม่มีน้ำทำการเกษตร ขอบคุณมากครับ
ประธานสภา	ครับก็เชิญท่านนายกเทศมนตรีครับ
นายกเทศมนตรี	เรียน ประธานสภาเทศบาลที่เคารพ สมาชิกสภาเทศบาลตำบลหนองพ้อทุกท่านครับ ก็ขอขอบคุณสมาชิกสภาทั้ง 12 ท่านน่ะครับที่อนุมัติให้จ่ายขาดเงินสะสมเพื่อบรรเทาความเดือดร้อนพี่น้องประชาชนให้มากที่สุด เพื่อนสมาชิกครับ คลายความกังวลได้น่ะครับเพราะเราได้กันเงินไว้ตามระเบียบของกระทรวงมหาดไทยเรียบร้อยแล้ว กันไว้สิบห้าเปอร์เซ็นต์ของงบประมาณรายจ่ายประจำปี ซึ่งในส่วนที่เรากันแล้ว รวมยอดแล้วก็ประมาณ 11,700,000 บาท ตรงนี้ถ้าเกิดอุทกภัย วาตภัย เมื่อผู้ว่าราชการจังหวัดประกาศเขตพื้นที่สาธารณภัย เราสามารถนำงบประมาณ 11,700,000 บาท นี้มาใช้ได้เลย เป็นอำนาจของผู้ว่า ก็ขอบคุณสมาชิกอีกครั้งหนึ่งน่ะครับที่ทำให้การประชุมในครั้งนี้ เป็นไปด้วยความราบรื่นน่ะครับ ขอบคุณมากครับ
ประธานสภา	ครับ เชิญรักษาการ ผอ.กองช่างครับ เชิญครับ
นายช่างเขียนแบบฯ	เรียนประธานสภา ผู้บริหาร สมาชิกสภาทุกท่านน่ะค่ะ ขอนำเรียนชี้แจงถนน
รักษาราชการแทน ผอ.กองช่าง	ของหมู่ที่ 3 น่ะค่ะ ที่สมาชิกบอกว่ากว้างสามเมตรน่ะค่ะ ทางกองช่างได้เข้าร่วมประชุมหมู่บ้านและก็สอบถามชาวบ้านว่าเห็นควรให้ทำไหมตรงนั้น เขาบอกว่าให้ทำ ซึ่งกองช่างก็ได้มีการวางแผนไว้ล่วงหน้าแล้ววันที่เราก่อสร้างเราจะมีการเสริมเหล็กด้านข้างไว้เพื่อรองรับการขยายช่วงแรกที่หน้าบ้านผู้ช่วยเราก็ได้วางแผนไว้แล้วเหมือนกันน่ะค่ะว่าหลังจากนี้ให้ชาวบ้านเสนอโครงการขยายไหล่ทางไว้อาจจะตลอดสายไม่ได้แต่ขอให้ขยายเป็นช่วง ตรงไหนที่ได้ก็คือให้เค้านำเสนอเข้าแผนประชาคมไว้ด้วยน่ะค่ะ ขอบคุณค่ะ
ประธานสภา	สมาชิกท่านอื่นมีใครมีอะไรอีกไหมครับ ไม่มีผมขอปิดการประชุมครับ
ปิดการประชุม  เวลา 11.17 น.	

